Na osnovu člana 70. Zakona o javnim nabavkama („Službeni glasnik BiH”, broj 39/14), a na preporuku Komisije za provođenje postupka zajedničke javne nabavke u Bosansko-podrinjskom kantonu Goražde, imenovane Rješenjem Vlade Bosansko-podrinjskog kantona Goražde, br.03-14-813/18 od 04.06.2018.godine, i Rješenjem o izmjeni Rješenja o imenovanju Komisije za zajedničku nabavku, broj: 03-14-1011/18 od 09.07.2018.godine, Vlada Bosansko-podrinjskog kantona Goražde, na 23. redovnoj sjednici, održanoj dana 29.10.2019.godine, ***d o n o s i:***

**O D L U K U**

o izboru najpovoljnijeg ponuđača za nabavku

sukcesivne isporuke i servisiranja kompjuterske opreme

**Član 1.**

 Prihvata se preporuka Komisije za javnu nabavku utvrđena u Izvještaju o radu, br.03-14-803-12/19 od 28.10.2019.godine i za najpovoljnijeg ponuđača za nabavku sukcesivne isporuke i servisiranja kompjuterske opreme bira se **„TELEGROUP D.O.O.“ Sarajevo**,sa Ponudom, br. 10-089/19 od 18.10.2019.godine i ponuđenom cijenom od 119.688,10 KM, bez PDV-a.

**Član 2.**

 Prijedlog okvirnog sporazuma/ugovora dostaviće se na potpis izabranom ponuđaču po proteku roka od 15 /petnaest/ dana.

**Član 3.**

Odluka stupa na snagu danom donošenja i objaviće se na web-stranici Vlade Bosansko-podrinjskog kantona Goražde, a naknadno će se objaviti i u „Službenim novinama Bosansko-podrinjskog kantona Goražde“.

**O b r a z l o ž e nj e**

 Predmetni postupak nabavke pokrenut je Odlukom Vlade Bosansko-podrinjskog kantona Goražde o pokretanju postupka javne nabavke, br.03-14-803-2/19 od 11.07.2019.godine, i Odlukom o izmjeni Odluke o pokretanju postupka javne nabavke, broj: 03-14-803-6/19 od 30.09.2019.godine.

Procijenjena vrijednost nabavke iznosila je 120.000,00 KM.

Javna nabavka provedena je putem otvorenog postupka.

Obavještenje o nabavci, br.978-1-1-3-3-11/19 poslano je na objavu dana 26.09.2019.godine, te je istog dana i objavljeno na Portalu javnih nabavki.

 Komisija za nabavku, imenovana Rješenjem Vlade Bosansko-podrinjskog kantona Goražde, br.03-14-813/18 od 04.06.2018.godine (u nastavku: Komisija), je uz Izvještaj o radu, br.03-14-803-12/19 od 28.10.2019, dostavila i Zapisnik o pregledu i ocjeni ponuda, broj: 03-14-803-11/19 od 28.10.2019.godine, a u kojima je preporučila izbor društva „TELEGROUP D.O.O.“

 U postupku po zaprimanju Izvještaja o radu utvrđeno je da je Komisija blagovremeno i pravilno izvršila otvaranje i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da su zaprimljene/pristigle 2/dvije ponude, od kojih je jedna blagovremena, a druga nije blagovremena;
* da je ponuda ponuđača „TELEGROUP D.O.O.“prihvatljiva.

Izabrani ponuđač je odabran primjenjujući kriterij najniže cijene, koja je ponuđena u iznosu od 119.688,10 KM, od strane ponuđača „TELEGROUP D.O.O.“

U postupku donošenja ove Odluke posebno su cijenjene činjenice da je Komisija pravilno i potpuno izvršila ocjenu kvalifikovanosti ponuđača, te ocjenu pristigle ponude, a skladu sa kriterijima iz Tenderske dokumentacije, te da je izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima i tenderskom dokumentacijom.

Izabrani ponuđač odabran je primjenjujući kriterij „najniža cijena“.

Uzimajući u obzir naprijed navedeno, odlučeno je kao u dispozitivu ove Odluke.

**POUKA O PRAVNOM LIJEKU:**

 Protiv ove Odluke može se uložiti žalba ugovornom organu u pisanoj formi, direktno, ili preporučenom poštanskom pošiljkom, najkasnije u roku od 10 /deset/ dana od dana prijema ove Odluke.

 **V L A D A P R E M I J E R**

**BOSANSKO- PODRINJSKOG**

 **KANTONA GORAŽDE** Aida Obuća

 Broj: 03 – 14 -\_\_\_\_\_\_\_\_/19

 29.10.2019.godine

 G o r a ž d e